Hei! Olen Tommy Lilja. Tämä on "Pastori Tommy Liljan seurassa".
Tänään on luvassa hieno ohjelma.
Olen iloinen, että saamme olla yhdessä.
Haluan, että jokainen jakso on sinulle kuin seikkailu, -
jossa pääset mukanani lähetyskentälle.
Tänään menemme maailman saastuneimpaan slummiin, Kabween -
Afrikan Kuparivyöhykkeelle.
Siellä Jeesus on tehnyt niin uskomattomia ihmeitä, -
että joskus epäröin jopa kertoa niistä.
Rukoilin taas Jumalaa, ja minulla on teille profeetallinen sana.
Ohjelman lopussa rukoilemme yhdessä.
Jatkan myös opetusta kirjastani Usko sittenkin.
Vastaan kirjassani muun muassa siihen kysymykseen, -
mitä tehdä, kun usko on heikko ja kaikki toivo on mennyttä.
Tai vielä pahempaa: kun tuntuu, että usko on kuollut.
Kun olosuhteet ympärillä kuolee, mitä teet?
Mitä teet, kun et ymmärrä Jumalaa lainkaan?
No, sinä uskot sittenkin.
Ei ole muuta vaihtoehtoa.
Jeesuksen nimessä tervetuloa seuraamaan tämän päivän jaksoa -
Pastori Tommy Liljan seurassa -ohjelmasarjasta.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Tämä on "Pastori Tommy Liljan seurassa". Minä olen pastori Tommy.
Ennen jokaisen jakson kuvausten alkamista -
pyydän Jumalalta profeetallista sanaa.
Tahdon jakaa sanan, jonka Hän tänään antoi.
Siihen menee pari minuuttia.
Hän sanoi, että tulisi vaeltaa Sanassa.
Luin Joosuan kirjan ensimmäisestä luvusta, kun Jumala sanoi Joosualle: -
"Minun palvelijani Mooses on kuollut; -
nouse siis ja mene tämän Jordanin yli".
Sitten Jumala käskee Joosuaa pitämään lain -
ja ajattelemaan Sanaa päivin ja öin, niin hän menestyy.
Ensimmäinen kohta: vanha on poissa, uusi on tullut tilalle.
Moosesta ei enää ollut. Nyt johtajana oli Joosua.
Kun tulit uskoon, vanha ihmisesi kuoli, jotta uusi ihminen voi tulla esiin.
Uusi ihminen on Jeesus sinussa.
Ja uusi ihminen istuu taivaissa yhdessä Jeesuksen kanssa.
Kohta 2. "Minä olen antanut sinulle maan. Mene ottamaan se."
Jumala on yhä Jumala, vaikka saatana onkin vielä maailmassa.
Kaikki maailmassa kuuluu Jumalalle.
Jeesuksella on kaikki valta taivaassa ja maan päällä.
Hänellä on kaikki valta täällä.
Hän on voittanut maailman takaisin Jumalalle.
Nyt sinun on käsketty mennä ottamaan se.
Vanha on poissa. Olet uusi luomus Kristuksessa.
Nyt Hän haluaa, että menet ottamaan omasi. Ja kohta 3.
Hän haluaa, että vaellat Sanassa.
Sanassa Jeesus antoi meille käskyn rakastaa -
muita ihmisiä niin kuin Hän on rakastanut meitä.
Kun alat rakastaa, rakastaa Jumalaa, ihmisiä -
ja elämää, jonka Jumala on antanut sinulle, silloin vaellat Sanassa.
Voit aina verrata elämääsi ja tekojasi Jeesuksen Kristuksen rakkauteen.
Kun pidät Jeesuksen Sanan ja elät Hänen käskyissään, -
silloin vaellat Sanassa. Olet varma, että Sana tukee kaikkea, mitä teet.
Sitten Jumala sanoo, kohta 4: "Ole vain luja ja aivan rohkea".
Kun minusta tuli pastori lähes 30 vuotta sitten, -
sain profeetallisen sanan.
Se on seurannut minua, ja eri profeetat ovat vahvistaneet sen -
yhä uudelleen vuosien saatossa.
Siinä Herra sanoo: "Ole vain luja ja rohkea."
Usko ainoastaan.
Jumala on näet valmistanut sinulle maan. Maa on annettu sinulle.
Jeesuksen nimessä niin Jumala sanoo sinulle tänään.
Vaella Sanassa. Silloin sinä pääset maahan, -
jonka Jumala on sinulle valmistanut.
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Suonissani on kahden kansan verta: ruotsalaista ja suomalaista.
Kun olin lapsi, naapurustoomme muutti perhe Suomesta.
Läheisimmät ystäväni ovat olleet Suomesta: -
Kari, Eero, Pentti, Pekka ja monet muut.
Osaan sanoa: "Rakastan Suomea ja suomalaisia -
uskonveljiä ja -sisaria." Aamen. Hieman suomen kieltä.
Kuten saatat tietää, kirjoitan kirjoja, mutta en myytäväksi, -
vaikka kirjojani myydään kirjakaupoissa useissa maissa.
Niitä on käännetty lukuisille kielille.
Kirjoitan kirjoja Herran ohjauksessa.
Valitsen aiheen sen mukaan, mistä Hän käskee minun kirjoittaa, -
mitä Hänen kansansa tänään tarvitsee.
Jokainen kirja on siis tavallaan profeetallinen aikaamme varten.
Uusin kirjani, "Usko sittenkin", on juuri sellainen.
Laadimme sen sinua varten, ja sen sanoma on tätä aikaa -
ja sitä tilannetta varten, jossa monet ovat tänä päivänä.
Mitä teet, kun usko on heikko ja toivo on hukassa?
Sinä uskot sittenkin.
Aivan kuten usko auttaa sinua epätoivon keskellä -
kapuamaan uudelleen ylös, -
samalla tavalla tarvitset uskoa, jotta pysyt polulla etkä kaadu.
Kerron rehellisesti ja avoimesti vakavista takaiskuista -
ja ihmeellisistä onnistumisista lähetyskentillä -
ja henkilökohtaisessa elämässäni.
Johdan teidät askel askeleelta opetukseen, joka muuttaa elämäsi.
Siinä yliluonnollisesta tulee luonnollista, ja opit, kuinka uskoa -
niin kuin Jeesus opetti opetuslapsia uskomaan.
Mikä ehkä vielä tärkeämpää, opetan toisesta ulottuvuudesta, -
uskon maailmasta, jossa mahdottomasta tulee mahdollista.
Löydät vastauksen kysymykseen, mitä tehdä, -
kun usko on heikko ja kaikki toivo on mennyttä.
Mikä parasta, annan kirjan sinulle ilmaiseksi.
Riittää, että soitat meille tai lähetät meille sähköpostia -
ja annat osoitteesi, niin lähetämme kirjan sinulle ilmaiseksi.
Kirouksen murtamisen ilta. Siitä Afrikka puhuu.
Todisteet ovat silmiesi edessä.
Kun ensikertaa menimme Kabween, maailman saastuneimpaan slummiin, -
kaikki toivo oli mennyttä. Kaupunki teki kuolemaa. Ihmiset näkivät nälkää.
Mutta lauantai-iltana Herra käski katkaista kiroukset kaupungin yltä.
Väki muuttui masentuneesta ylitsevuotavan iloiseksi.
Kuin koko taivas olisi laskeutunut alas ja asettunut päällemme.
Vuotta myöhemmin kaikki oli muuttunut.
Kaksi tyhjää toimistorakennusta keskustassa täyttyivät liikeyrityksistä.
Avattiin uusia kouluja. Yksi Afrikan suurimmista ostoskeskusomistajista -
perusti keskuskonttorin Kabween -
ja avasi modernin supermarketin kaupunkiin, -
jossa aiemmin kenelläkään ei ollut rahaa.
Kaupunki ja olosuhteet olivat kuolleet, -
mutta ihmiset uskoivat sittenkin. Kokoussarjamme oli käynnistäjä, -
joka mursi kiroukset ja sai Jumalan siunaukset virtaamaan.
Kehitys on jatkunut siitä asti.
Kaupunki, joka oli ennen saastunut epätoivon tyyssija, -
on nyt täynnä toivoa.
Näillä sanoilla tervetuloa kokoussarjaamme Kabween!
TOMMY LILJAN KLASSIKOT
Arvollinen on Karitsa
Kovemmin
Olet pyhä
Haluan, että kaikki laulavat.
Laula kovemmin.
Olet Sinä, Herra, Jumala Kaikkivaltias
Jumalan siunausta ja tervetuloa seuraamaan videoblogiani.
Istun hotellilla Lusakassa. Meillä oli kokoussarja Kabwessa Sambiassa.
Tunnin päästä taksi vie minut lentokentälle.
Olen kotona 24 tunnin kuluttua.
Ensimmäisenä iltana painimme paholaisen kanssa.
Emme saaneet läpimurtoa. Mutta toisena iltana -
meillä oli todellinen läpimurto. Todella monet parantuivat ja pelastuivat.
Näytämme videoklipin nuoresta tytöstä, Gracesta.
Sydämiämme kosketti toden teolla se, mitä Jeesus teki hänen elämässään.
Mikä on tyttäresi nimi? - Grace.
Hänen nimensä on Grace, ja hän parani eilen. - Aamen!
Aivan. Jumalan Henki paransi tyttäreni.
Miten kauan hän ehti sairastaa? - Melkein vuoden.
Vuoden. Yli vuoden. - Vuoden ja kuukauden.
Mikä oli ongelma? Hän ei kävellyt.
Vuosi sitten hän heräsi yhtenä aamuna.
Perheemme yllätykseksi tajusimme, ettei Grace kävellyt.
Hän oli halvaantunut.
Kolmas ilta oli erityinen. Sain Jeesukselta sanan.
En ollut ennen julistanut tätä sanomaa missään kokoussarjassa.
Se käsitteli kirouksen murtamista. Kun Filippus tuli Samariaan, -
hän käänsi kaupungin ylösalaisin.
Tässä kokouksessa oli todella valtava voima.
Ilmapiiri oli sakeana Jumalan läsnäoloa.
Näimme, että kokouksen aikana tapahtui jotain.
Ihmiset lähtivät kotiin muuttuneina.
Jokin oli muuttunut hengellisessä ulottuvuudessa.
Haluan näyttää teille ilmapiirin, jotta tekin näette, mitä tapahtui, -
ja voitte kokea ja tuntea, mitä Jeesus teki.
Hän ei ikinä petä sinua. Vielä kerran!
Kuninkaiden Kuningas!
Kuninkaiden Kuningas, herrain Herra
Kovemmin.
Haluan, että kaikki laulavat.
Kovemmin.
Olet Sinä, Herra, Jumala Kaikkivaltias
Isä, Jumala, ota vastaan ylistyksemme tänä iltana.
Voitelu tulee nyt.
Kun kirous on murtunut, astutte ulos alueeltanne.
Halleluja. Huomenna teette asioita, joita ette ole ikinä ennen tehneet.
Aamen! Ja tiedättehän, -
Hengessä Jeesuksen enkelit -
tekevät työtä sinun puolestasi.
Joillekin teistä, jotka olette täällä tänään, Jumala antaa ajatuksia.
Uusia ideoita.
Teistä jotkut perustavat firmoja.
Aamen!
Teistä jotkut menevät kouluun.
Jotkut lapsista täällä. Ette uskoneet pääsevänne kouluun.
Neljäs ilta oli upea ilta.
Se oli ilon ja Pyhän Hengen kasteen ilta.
Seuraa meitä nyt ja kuuntele, -
kun 5 000―8 000 ihmistä kastetaan Pyhällä Hengellä.
[puhuu kielillä]
Lisää!
Oletteko mukana?
Marssikaa näin!
Olen ollut kokoussarjassa Kabwen kaupungissa
Antanut elämäni Jeesukselle Kristukselle
Olen ollut kokoussarjassa Kabwen kaupungissa
Antanut elämäni Jeesukselle Kristukselle
Kuules minua, paholainen
Minä kuulun Jeesukselle Kristukselle
Haluan lopuksi esitellä erään ihanan tytön. Hän symboloi, mitä Jeesus teki.
Hänessä oli manifestaatio. Hänet tuotiin lavalle.
Vapautin hänet Jeesuksen nimessä. Hän sai Pyhän Hengen kasteen.
Hän rukoili uusilla kielillä noin viisitoista minuuttia.
Sitten hän nousi ylös itkien, julistaen Jeesusta Kristusta -
ja rukoillen uusin kielin. Hän vapautui, pelastui -
ja sai Pyhän Hengen kasteen. Hän nousi ylös julistaen, -
että Jeesus on hänen Herransa.
Halleluja! Halleluja...
[puhuu kielillä]
Jeesuksen nimessä, Jeesuksen nimessä
Haluamme teidän tietävän, että olemme yhtä sitoutuneita teihin -
kuin omaan seurakuntaamme. Me olemme nyt perhettä.
Kutsumme teitä mukaan.
Haluan sinun tietävän... - Me rakastamme sinua.
Niin teemme. Kiitos lahjoituksestasi.
Olemme lähestymässä kirjani "Usko sittenkin" loppua.
Tänään puhun luvusta 9. Se oli vaikeimpia lukuja kirjoittaa.
Olen odottanut, että saan kertoa siitä.
Elämän ehdottomasti tärkeimpiä asioita -
on mennä aina eteenpäin, -
ottaa uusia askeleita uskossa, olivatpa olosuhteet minkälaisia tahansa.
Voit toki levätä hetken, mutta älä jää paikallesi liian pitkäksi aikaa.
Monet Jumalan sinulle varaamat asiat on jo valmistettu, -
niin kuin Luvattu maa oli Israelille. Jumala oli jo antanut heille maan.
Heidän tarvitsi vain mennä ottamaan se.
Jos Jumala kutsuu sinut saarnaajaksi ja antaa sinulle näyn väkijoukoista, -
saarnaa niin kuin saarnaisit väkijoukoille, -
vaikka paikalla olisi vain kymmenen ihmistä.
Elä Jumalan antamaa näkyä uskossa jo ennen kuin se toteutuu.
Se voi tarkoittaa eri asioita, -
kuten valmistautumista Jumalan antamaan asiaan kouluttautumalla.
On tärkeää tehdä jotain ensimmäisenä askeleena -
kohti sitä, mitä uskot Jumalalta.
Olen nähnyt monta kertaa omassa elämässäni, -
että on vain yksi tapa kävellä vetten päällä, ja se on kävellä vetten päällä.
Yleensä kaikki on jo valmistettu hengellisessä ulottuvuudessa.
Mutta ellet ota uskonaskeletta, et saa sitä.
Eräässä kokouksessa joitain vuosia sitten -
oli vammainen nainen. Hän ei ollut kävellyt yli 10 vuoteen.
Saarnan ja rukouksen jälkeen hän istui edelleen pyörätuolissa.
Hän näytti kurjalta. Kun katseemme kohtasivat, hän alkoi itkeä.
Mutta sitten ääni sisälläni kuiskasi: -
"Hän on parantunut. Jos hän nousee ylös nyt, hän pystyy kävelemään."
Hän ei meinannut uskoa minua.
Niinpä aloin kertoa hänelle Punaisestamerestä, -
miten se ei haljennut, ennen kuin Mooses ojensi sauvansa, -
miten Daavid kukisti Goljatin, kun hän linkosi kiven, -
ja miten Jeesus rohkaisi vammaisia monesti nousemaan ja kävelemään.
Joskus ihme on voinut jo tapahtua, minä jatkoin.
Mutta sitä ei huomaa, ennen kuin ottaa uskonaskeleen.
Hän kysyi: "Tarkoitatko, että olen parantunut?" Vastasin: "Tarkoitan."
"Jeesus kantoi sairautesi 2 000 vuotta sitten."
"Jeesuksen nimessä nouse ja kävele."
Hän katsoi minua hyvin epäilevästi.
Kysyin: "Uskotko, että Jeesus on parantanut sinut?"
Hän sanoi: "Uskon." Hän laittoi kätensä käsinojille.
En ole nähnyt kenenkään yllättyvän, niin kuin tämä nainen yllättyi, -
kun hän työnsi käsillään. Jotain tapahtui.
Ensikertaa kymmeneen vuoteen hän ei tiennyt, mitä sanoa.
Hän nousi ylös. Otin häntä kädestä. Hän alkoi kävellä huterasti, -
mutta hänen jalkansa toimivat.
Kun nainen toimi uskonsa varassa, ihme vapautui.
Kun ajattelet, puhut ja toimit uskossa olosuhteista huolimatta, -
vaikket ymmärrä, miten, -
saat sisällesi sen tärkeän tunteen, että tapahtui mitä tapahtui, -
asiat järjestyvät.
Mitä teet, kun uskosi on heikko -
ja kaikki toivo on mennyttä, tai vielä pahempaa, usko tuntuu kuolleelta.
Sinä uskot sittenkin. Ei ole muuta vaihtoehtoa.
Se me olemme. Me olemme uskovia.
Mitä tehdä, kun ei ymmärrä tapahtunutta -
tai kun ei ymmärrä Jumalaa? Kun ihmiset puhuvat selän takana, -
pimeys on asettunut päämme yläpuolelle -
tai sisäiset haavat vuotavat jatkuvasti.
Mitä teemme, kun saatana yrittää kaikkensa -
ja tunnemme itsemme epäonnistujiksi?
Mitä teemme? Me uskomme sittenkin.
Mitä teemme, kun tuntuu, etteivät rukouksemme toimi -
ja epäusko kolkuttaa ovella? Me uskomme sittenkin.
Se, joka kyynelin kylvää, se riemuiten niittää.
Me selviydymme. Usko auttaa meitä selviytymään.
Usko ei ole tunne. Se on teko.
Vaikka rukoukset tuntuvat tyhjiltä ja kuolleilta, uskosi ei ole kuollut.
Silloinhan emme olisi rukoilleet.
Emme olisi edes avanneet Raamattua.
Mitä ikinä tapahtuukin, me uskomme sittenkin.
Menemme eteenpäin, laajennamme, voitamme ihmisiä Kristukselle.
Perustamme yrityksiä, istutamme seurakuntia, kirjoitamme kirjoja, -
rakennamme taloja, nauramme, itkemme, epäonnistumme, -
menestymme, kaadumme, nousemme, unelmoimme jälleen, -
tavoittelemme uusia näkyjä, murtaudumme läpi -
ja kiitämme Jumalaa ihmisistä, elämästä ja Hänen uskollisuudestaan.
Tapahtui mitä tapahtui, me uskomme sittenkin.
Usko on aina liikkeellä.
Se laajenee aina tunteistamme riippumatta.
Se synnyttää jatkuvasti uutta toivoa ja uusia näkyjä, sillä se näkee kauas.
Se näkee pilvien yläpuolelle. Se näkee auringon sateisenakin päivänä.
Se näkee, mitä Jumala on valmistanut Häntä rakastaville.
Minä uskon ja tiedän, -
että Jumalan sinulle valmistamat asiat ovat ihmeellisiä.
Hän rakastaa sinua paljon.
Tiedän, että olivatpa olosuhteet mitkä tahansa, jos uskot sittenkin, -
ja otat uskonaskeleen sittenkin, saat vielä hämmästellä tuloksiakin.
Olet todella arvokas minulle ja Karinille.
Kunpa voisit olla täällä kanssamme. Me rakastamme sinua.
Yksi hyvin tärkeä osa ohjelmaani on se, kun rukoilemme yhdessä.
Rukoukset yhdistävät ihmisiä.
Meillä on yhteys sinuun. Olemme sitoutuneita sinuun.
Meidät on kastettu Kristuksen ruumiiseen. Kuulumme yhteen.
Kaiken sen, mitä teen eri puolilla maailmaa, -
teen sen yhdessä monien kanssa. Haluan tehdä sitä yhdessä kanssasi.
Nyt rukoilen puolestasi. En tiedä tilannettasi enkä elämäsi olosuhteita.
Mutta tiedän, että jos uskot sittenkin, -
tavalla tai toisella sinä selviät tästä tilanteesta.
Isä, Jeesuksen nimessä -
rukoilen joka ikisen katsojan puolesta.
Jos he ovat sairaita, kiitos, että parannat heidät.
Jos he tarvitsevat vapautumista, -
nuhtelen demonisia voimia Jeesuksen nimessä.
Jos he tarvitsevat ennalleen asettamista, varoja tai muuta, -
Isä, kiitos, että vanha on poissa ja uusi on tullut tilalle.
Vaellamme Sanassa ja tiedämme, että Sana tekee sen, -
minkä se sanoo tekevänsä.
Uskomme Sanasi sisältöön. Uskomme, että se tulee esiin nyt.
Jeesuksen nimessä käsken sinua -
tulemaan siksi, joka olet Jeesuksessa Kristuksessa.
Kiitos, että katsoit Pastori Tommy Liljan seurassa -ohjelman.
Suomennos: Marianne Tenetz